Badwi

Badwi, kata pemerolehan daripada kata bahasa Arab badawī (بدوي), ialah satu nama generik untuk penghuni gurun, yakni kata yang digunakan untuk merujuk kepada kumpulan pastoralis nomad Arab, yang boleh diketemu sepanjang pinggang gurun yang berkembang dari pesisiran lautan Atlantik dari gurun Sahara merintasi Gurun Utara, di Sinai, dan Gurun Negev ke Gurun Arab. Ia kadangkala jua digunakan untuk merujuk kepada kumpulan bukan-Arab, yang pentingnya orang Beja dari pesisiran Afrika dari Laut Merah.

Badwi menjadi sebahagian daripada, tetapi tidak sininim dengan, konsep moden tentang orang Arab.
 
Sementara kebanyakan orang Badwi sudahpun meninggalkan cara hidup nomad serta tradisi kaum mereka untuk cara hidup moden di bandar, mereka masih mengekalkan budaya Badwi tradisional dengan konsep kekitaan muzik tradisional, puisi, tarian, dan banyak lagi amalan budaya. Tradisi-tradisi seperti menunggang unta dan berkhemah di gurun masih popular buat orang Badwi bandar.

Sejarah

Sejarah awal 

Dari segi sejarah, orang Badwi terlibat dengan pengembalaan secara nomad, pertanian dan juga perikanan. Dikatakan bahawa mereka juga menyara hidup dengan membawa barang dan manusia merentas tanah gurun. Ketiadaan air dan tanah gembala memaksa mereka sentiasa berpindah-randah.

Zaman Uthmaniyah 

Lewat dalam kurun ke-19, ramai orang Badwi mula mengubah kepada cara hidup semi-nomad. Satu daripada faktor adalah pengaruh pihak berkuasa Uthmaniyah yang memulakan program memaksa orang Badwi duduk menetap di dalam wilayah-wilayah Uthmaniyah. Pihak Uthmaniyah melihat Badwi sebagai satu ancaman terhadap kuasa mereka.

Di bawah perubahan Tanzimat dalam tahun 1858, sebuah Undang-Undang Tanah Uthmaniyah dikeluarkan yang memberi asas perundangan buat pemindahan Badwi. Sejajar dengan kejatuhan kuasa Uthmaniyah, undang-undang ini menyebabkan proses pendaftaran tanah yang juga bertujuan untuk meningkatkan asas cukai empayar. Hanya sedikit Badwi yang mendaftar tanah mereka dengan pihak Uthmaniyah sama ada disebabkan kelongggaran penguatkuasaan Uthmaniyah, buta huruf, keengganan membayar cukai ataupun kerana pendaftaran tanah tidak relevan buat cara hidup nomad yang diamalkan Badwi.

Rujukan

Pautan luar 
 Introduction to Bedouin culture
 The Bedouin: Culture In Transition
 Bedouin Culture & Folklore 

Kelompok etnik di Israel
Arab
Perkataan dan frasa Arab